NÁVRH

UZNESENIE VLÁDY SLOVENSKEJ REPUBLIKY

č.

z

k návrhu na uzavretie Dohody medzi vládou Slovenskej republiky a vládou Ukrajiny o zmene a doplnení Zmluvy medzi vládou Slovenskej republiky a vládou Ukrajiny o hraničných priechodoch na spoločných štátnych hraniciach, podpísanej dňa 15. júna 1995 v Kyjeve, formou výmeny nót 

Číslo materiálu:		
Predkladateľ: podpredseda vlády a minister financií	minister financií 	

Vláda
A.	súhlasí

A. 1.	s návrhom na  uzavretie Dohody medzi vládou Slovenskej republiky a vládou Ukrajiny o zmene a doplnení Zmluvy medzi vládou Slovenskej republiky a vládou Ukrajiny o hraničných priechodoch na spoločných štátnych hraniciach, podpísanej dňa 15. júna 1995 v Kyjeve (ďalej len „dohoda“), formou výmeny nót	
B.     ukladá

podpredsedovi vlády a ministrovi financií
B. 1. 	požiadať ministra zahraničných vecí Slovenskej republiky o zaslanie verbálnej nóty ukrajinskej strane

	Termín: ihneď po schválení vládou Slovenskej republiky
B. 2.	zabezpečiť realizáciu výstavby infraštruktúry hraničného priechodu Veľké Slemence – Mali Selmenci do 40 dní od doručenia súhlasnej odpovednej nóty ukrajinskej strany

	Termín: po doručení súhlasnej odpovednej nóty ukrajinskej strany

B. 3. 	požiadať ministra zahraničných vecí Slovenskej republiky o zabezpečenie uverejnenia oznámenia o uzavretí dohody v Zbierke zákonov Slovenskej republiky
 
	Termín: po doručení súhlasnej odpovednej nóty ukrajinskej strany

podpredsedovi vlády a ministrovi financií a ministrovi vnútra
B. 4.	zabezpečiť prevádzku hraničného priechodu a výkon colného dohľadu colnými orgánmi a výkon hraničnej kontroly orgánov hraničnej a cudzineckej polície na hraničnom priechode Veľké Slemence – Mali Selmenci

	Termín: po nadobudnutí platnosti dohody

C.     odporúča

Obecnému úradu vo Veľkých Slemenciach
          C. 1.      zabezpečiť plynulý schvaľovací proces týkajúci sa uskutočnenia stavby

Vykonajú:	podpredseda vlády a minister financií
minister vnútra